Bert Konterman

Bert Konterman (s. 14. tammikuuta 1971, Rouveen, Alankomaat) on alankomaalainen entinen jalkapalloilija. Kontermanin pelipaikka oli puolustaja.

Konterman aloitti uransa paikallisessa amatöörijoukkueessa, SC Rouveenissa. Sieltä hän eteni maansa pääsarjatasolle, Eredivisieen, jossa hän pelasi useissa eri seuroissa (FC Zwolle, SC Cambuur, Willem II, Feyenoord). Maajoukkuedebyyttinsä mies teki 31. maaliskuuta 1999 Argentiinaa vastaan. 

Vuonna 2000 Konterman oli uransa huipulla. Hän kuului Hollannin maajoukkueeseen EM-kisoissa kyseisenä vuonna ja siirtyi samoihin aikoihin ensimmäiseen kotimaansa ulkopuoliseen seuraan, Glasgow Rangersiin, jonne hänet osti managerina toiminut maanmies Dick Advocaat. Siirtosumma oli 4,5 miljoonaa puntaa.

Vuonna 2003 Konterman palasi takaisin Alankomaihin, jossa hän pelasi yhden kauden Vitessessä, ennen kuin päätti lopettaa uransa kesäkuussa 2004. Uransa aikana hän ehti pelata 11 maaottelua ja voittaa yhden Hollannin mestaruuden.

Alankomaalaiset jalkapalloilijat
Vuonna 1971 syntyneet
Elävät henkilöt